สอบถามค่ะ คลอดลูกมาได้หกเดือนค่ะ ปจด.มาแค่ตอนลูกได้หนึ่งเดือนมาแค่ครั้งเดียวแล้วหาย ทุกวันนี้ไม่มาค่ะ มีอาการตกขาวตลอดทุกวัน ลักษณะของตกขาวคือ เป็นเหมือนน้ำหล่อเลื่อนแต่เป็นสีขาวไม่เหนียว ลองเอามือจับแล้วยืดไม่ถึงเซนก็ขาดค่ะมีกลิ่นเหมือนมายองเนส ไม่มีอาการคัน มีเพศสัมพันใส่ถุงยางค่ะตอนมีก็ไม่เจ็บค่ะรู้สึกเข้าที่แล้วค่ะ อยากทราบถึงสาเหตุหลักว่าอาการดังกล่าวคืออะไร
สวัสดีค่ะ ภายหลังจากการคลอดบุตร เเล้วไม่มีประจำเดือนมา อาจต้องพิจารณาหลายอย่างค่ะ เช่น ถ้ายังให้นมบุตร อาจเกิดการยับยั้งการตกไข่ ทำให้ประจำเดือนไม่มา หรือถ้ารับประทานยาคุมกำเนิด อาจเป็นอีกสาเหตุที่ทำให้ประจำเดือนไม่มาค่ะ หรือถ้าไม่ได้มีการคุมกำเนิด อีกสาเหตุคือการตั้งครรภ์ ดังนั้น ถ้าไม่เเน่ใจ เเนะนำให้ตรวจปัสสาวะเพื่อดูการตั้งครรภ์ร่วมด้วยค่ะส่วนการที่มีตกขาว ถ้าปริมาณเพิ่มมากขึ้น ถ้ามีกลิ่นเปลี่ยนไป หรือลักษณะไม่เหมือนเดิม มีโอกาสที่อาจจะเป็นตกขาวผิดปกติ (Leukorrhea)ตกขาวโดยทั่วไป สามารถเกิดได้จากหลายสาเหตุ เช่นการติดเชื้อ ไม่ว่าจะเป็นการติดเชื้อรา (Vulvovaginal candidiasis),แบคทีเรีย (Bacterial vaginosis) หรือปรสิต (Trichomonas vaginalis) หรือ เป็นการติดเชื้อในอุ้งเชิงกราน หรืออาจมีก้อนหรือติ่งเนื้อที่ปากมดลูกได้ซึ่งแนะนำให้มาตรวจเพิ่มเติม โดยการตรวจภายในค่ะ เพื่อดูว่าเกิดจากสาเหตุอะไรค่ะ เนื่องจากอาจเป็นสาเหตุที่ต่างกันได้ เเละการรักษาแต่ละอย่าง รักษาแตกต่างกันค่ะ ร่วมกับการจะได้ประเมินเรื่องที่ประจำเดือนยังไม่มาหลังจากคลอดบุตรด้วยค่ะ